મુંબઈમાં વધુ એક મનીમેકિંગ રીડેવલપમેન્ટ પ્રોજેક્ટ આવી રહ્યો છે અને આ વખતે રેડ લાઇટ એરિયા તરીકે ઓળખાતા કામાઠીપુરાનો કાયાકલ્પ થવાનો છે. કુલ બાવન એકરમાં ફેલાયેલો આ એરિયા રંગીન રાતો માટે જાણીતો છે. એમાં આશરે ૫૦૦ લૅન્ડલૉર્ડ્સનાં ૫૫૦ જેટલાં બિલ્ડિંગો અને ૩૫૦૦થી વધુ ટેનન્ટ્સ છે. જોકે યોજના પ્રમાણે બાવન એકરમાંથી એકથી ૧૬ લેનનું રીડેવલપમેન્ટ થશે અને હાલમાં જ્યાં કમર્શિયલ દેહવ્યવસાય ચાલે છે એ આઠ એકર એરિયાને આ યોજનામાંથી બાકાત રાખવામાં આવ્યો છે.